ΓΡΑΠΤΗ ΕΡΩΤΗΣΗ E-0220/01

υποβολή: Alexander de Roo (Verts/ALE) προς την Επιτροπή

(5 Φεβρουαρίου 2001)

Θέμα: Σχεδιασμός του τμήματος αυτοκινητοδρόμου Daskalovo-Kulata μέσω του φαραγγιού της Kresna στη Βουλγαρία

Αναφερόμενος στην απάντηση της κ. Wallstrm στη γραπτή ερώτηση Ε-3147/00(1) θα ήθελα ναποβάλω τις ακόλουθες περαιτέρω ερωτήσεις διευκρινιστικού χαρακτήρα:

Από την έναρξη των προπαρασκευαστικών εργασιών της μελέτης σκοπιμότητας από την ιταλική εταιρία SPEA Ingegneria Europea στις 9 Μαρτίου 2000, η οποία χρηματοδοτείται στο πλαίσιο του μέσου διασυνοριακής συνεργασίας Phare, οι αρμόδιες βουλγαρικές αρχές (Υπουργείο Περιφερειακής Ανάπτυξης και Δημοσίων Έργων ΥΠΑΔΕ, και ο φορέαςλοποίησης της διασυνοριακής συνεργασίας Γενική Διοίκηση Οδών) δεν επιδίωξαν τη συμμετοχή του κοινού ούτε προέβησαν σε επίσημη ενημέρωση αυτού όσον αφορά τα σχέδια κατασκευής του εν λόγω τμήματος αυτοκινητοδρόμου. Ως εκ τούτου η μελέτη σκοπιμότητας καταρτίστηκε και

ποβλήθηκε στη Βουλγαρική Κυβέρνηση και στην Επιτροπή χωρίς να ληφθούνπόψη οι διαδικασίες συμμετοχής του κοινού που προβλέπονται στα άρθρα 6 και 7 της Σύμβασης του Aarhus, την οποία έχειπογράψει η Βουλγαρία, και σε αντίθεση με την αρχή της συνεργασίας η οποία πρέπει να ισχύει κατά τον προγραμματισμό και τις διαδικασίες εφαρμογής στο πλαίσιο της πολιτικής για την κοινωνική και οικονομική συνοχή της ΕΕ και την οποία η Βουλγαρία οφείλει να μεταφέρει στο εσωτερικό της δίκαιο ενόψει της προσχώρησής της στην ΕΕ.

1. Έχει επίγνωση η Επιτροπή της σοβαρότητας που έχει η ελλιπής συμμετοχή του κοινού και η ανεπαρκής ενημέρωσή του κατά τη διαδικασία σχεδιασμού του τμήματος αυτοκινητοδρόμου Daskalovo-Kulata (μέρος του Διευρωπαϊκού Άξονα αριθ. 4);

2. Υπό τις συνθήκες αυτές, με ποιό τρόπο προτίθεται να διασφαλίσει η Επιτροπή ότι θα επιλεγεί η λιγότερο επιβαρυντική για το περιβάλλον διαδρομή, ότι θα συνεκτιμηθούν δεόντως εναλλακτικές λύσεις στη χάραξη του αυτοκινητοδρόμου μέσω του φαραγγιού της Kresna και ότι θα εκτιμηθούν οι περιβαλλοντικές επιπτώσεις αυτών, λαμβάνοντας ιδίωςπόψη ότι η Βουλγαρία δεν έχει ακόμη μεταφέρει πλήρως στο εσωτερικό της δίκαιο τις απαιτήσεις της ΕΚ σχετικά με την εκτίμηση των περιβαλλοντικών επιπτώσεων, αν και αποτελούν τμήμα των βραχυπρόθεσμων προτεραιοτήτων που προβλέπονται στην Εταιρική Σχέση ενόψει της προσχώρησης του 1999 με τη Βουλγαρία;

3. Έχει γνωστοποιήσει επισήμως η Επιτροπή στο φορέαλοποίησης της διασυνοριακής συνεργασίας τις ανησυχίες που έχει εκφράσει στην απάντησή της στην ερώτηση Ε-3147/00, οι οποίες έχουν αποτελέσει τους όρους αναφοράς για την εκτέλεση του σχεδίου διασυνοριακής συνεργασίας Ε-79 από τη SPEA, και είναι διαθέσιμη στο κοινό η προμελέτη σκοπιμότητας που έχειποβληθεί στη Βουλγαρική Κυβέρνηση και στην Ευρωπαϊκή Επιτροπή ώστε ναπάρξει δημόσια συμμετοχή;

(1) ΕΕ C 174 E της 19.6.2001, σελ. 20.

Απάντηση της κας Wallstrm εξ ονόματος της Επιτροπής

(19 Απριλίου 2001)

1. Η Επιτροπή γνωρίζει ότι η δημόσια συμμετοχή στην διαδικασία σχεδίασης του αυτοκινητοδρόμου Σόφια-Kulataπήρξε ελάχιστη. Η Επιτροπή εξέφρασε τις ανησυχίες της για το έργο αυτό σε σειρά συναντήσεων που είχε τους τελευταίους μήνες με εκπροσώπους των βουλγαρικών αρχών, καθώς και με εκπροσώπους βουλγαρικών μη κυβερνητικών οργανώσεων (ΜΚΟ). Κατά τη διάρκεια των συνεδριάσεων αυτών, η Επιτροπή τόνισε επανειλημμένα ότι θα δεχθεί να χρηματοδοτήσει έργα, δυνάμει των προενταξιακών εγγράφων, τα οποία (έργα) είναι σύμμορφα με το κοινοτικό περιβαλλοντικό κεκτημένο. Επιπλέον, τονίστηκε η σημασία της συμμετοχής του κοινού και της κοινωνίας των πολιτών από τα πρώτα, ήδη, στάδια των τόσο σημαντικών αυτών κατασκευαστικών έργων.

2. Η Επιτροπή έχει ήδη τονίσει ότι θα παρακολουθεί στενά τον σχεδιασμό του αυτοκινητοδρόμου του Στρυμώνα, προκειμένου να εξασφαλίσει, στο μέτρο του δυνατού, την επιλογή της λιγότερο επιβλαβούς για το περιβάλλον χάραξης" έχει επίσης τονίσει την σημασία μιας εναλλακτικής λύσης. Η Επιτροπή αξιολόγησε ήδη μία πρώτη εκδοχή της μελέτης περιβαλλοντικών επιπτώσεων (ΜΠΕ) για τον σχεδιαζόμενο αυτοκινητόδρομο του Στρυμώνα καιπογράμμισε ότι η μελέτη πρέπει να συμπληρωθεί και να εμβαθυνθεί, προκειμένου να είναι σύμμορφη με τα πρότυπα που προβλέπει η οδηγία για τις ΜΠΕ(1). Η Επιτροπή τόνισε ιδιαίτερα ότι οι εναλλακτικές, έναντι της διάβασης μέσω της χαράδρας της Kresna, λύσεις, πρέπει να μελετηθούν ολοκληρωμένα και μεθοδικά. Η Επιτροπή θα εκτιμήσει τότε την τροποποιημένη εκδοχή της ΜΠΕ και θα εκφράσει τη γνώμη της σχετικά.

Όσον αφορά την μεταφορά και εφαρμογή της Οδηγίας για τις ΜΠΕ στη Βουλγαρία, η Επιτροπή πληροφορήθηκε ότι η πλήρης μεταφορά θα επιτευχθεί με την θέσπιση του νέου νόμου για την περιβαλλοντική προστασία, ο οποίος βρίσκεται στο στάδιο δεύτερης ανάγνωσης στην Βουλή της Βουλγαρίας. Ειδικότερα, ο νόμος αυτός θα αντιμετωπίσει το ζήτημα τωνφιστάμενων χασμάτων στην βουλγαρική νομοθεσία που διέπει τις μελέτες περιβαλλοντικών επιπτώσεων από πλευράς, μεταξύ άλλων, συμμετοχής του κοινού. Εντός έξι μηνών από της θεσπίσεως του νέου νόμου για την περιβαλλοντική προστασία, το Υπουργείο Περιβάλλοντος και Υδάτων της Βουλγαρίας πρόκειται να θεσπίσει κανονισμούς εφαρμογής σχετικά με διαδικαστικά θέματα που άπτονται των ΜΠΕ. Όταν θεσπιστούν οι εν λόγω κανονισμοί, η εφαρμογή της οδηγίας για τις ΜΠΕ στην Βουλγαρία θα είναι πλήρης.

3. Η Επιτροπή παρακολουθεί στενά τα όσα άπτονται του έργου του αυτοκινητοδρόμου του Στρυμώνα. Έχει τακτικές επαφές με το Υπουργείο Περιβάλλοντος και Υδάτων, το Υπουργείο Μεταφορών και τον Οργανισμό Διασυνοριακής Συνεργασίας (ΟΔΣ) για το συγκεκριμένο έργο. Τόσο τα Υπουργεία, όσο και ο ΟΔΣ, έχουν ενημερωθεί για την θέση της Επιτροπής, καθώς και για το περιεχόμενο της απάντησης στην γραπτή ερώτηση E-3147/00 του κου Meijer(2). Η Επιτροπή προτίθεται να διαβιβάσει δια της επισήμου οδού το περιεχόμενο της απάντησης στην γραπτή ερώτηση E-3147/00 σε αμφότερα ταπουργεία, καθώς και στον ΟΔΣ. Όταν ολοκληρωθεί η μελέτη για τις ΜΠΕ, θα δημοσιοποιηθεί.

(1) Οδηγία 97/11/ΕΚ του Συμβουλίου της 3ης Μαρτίου 1997 περί τροποποιήσεως της οδηγίας 85/337/ΕΟΚ σχετικά με την εκτίμηση των επιπτώσεων ορισμένων δημοσίων και ιδιωτικών έργων στο περιβάλλον, ΕΕ L 73 της 14.3.1997.

(2) ΕΕ C 174 E της 19.6.2001, σελ. 20.